
Bucureşti, 07.06.2010





                                                 Nr.23/55/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea Legii nr.220 din 27 octombrie 2008, pentru stabilirea sistemului de promovare a producerii energiei din surse regenerabile de energie, transmisă cu adresa nr.P.l.X 57 din 16 martie 2010.



În raport de obiectul şi conţinutul reglementării, propunerea legislativă face parte din categoria legilor ordinare.


În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

    Nr.23/55/2010
R A P O R T

asupra propunerii legislative pentru modificarea Legii nr.220 din 27 octombrie 2008, pentru stabilirea sistemului de promovare a producerii energiei din surse regenerabile de energie


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă pentru modificarea Legii nr.220 din 27 octombrie 2008, pentru stabilirea sistemului de promovare a producerii energiei din surse regenerabile de energie, iniţiată de dl. deputat Vasile – Silviu Prigoană, transmisă cu adresa nr.P.l.X 57 din 16 martie 2010, înregistrată la comisie sub nr.23/55 din 17 martie 2010.



Senatul a respins propunerea legislativă, în şedinţa din 24 februarie 2010.



Comisia juridică, de disciplină şi imunităţi a avizat negativ propunerea legislativă, cu avizul nr. Plx 57 din 13 aprilie 2010.


Consiliul Legislativ, cu avizul nr. 1090 din 28 septembrie 2009, a avizat favorabil propunerea legislativă, cu observaţii şi propuneri.



Guvernul, prin punctul său de vedere nr.99/DPSG/19 ianuarie 2010, nu susţine adoptarea propunerii legislative.


Propunerea legislativă are ca obiect de reglementare modificarea şi completarea Legii nr.220 din 27 octombrie 2008 pentru stabilirea sistemului de promovare a producerii energiei din surse regenerabile de energie, în sensul introducerii unei noi metode de producere a energiei electrice sau termice, respectiv gazeificarea deşeurilor. 

                   Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legslativă  în şedinţa din 26 mai 2010 şi a hotărât, în unanimitate, respingerea acesteia, întrucât prevederile acesteia au fost preluate, cu modificări şi completări, în Raportul asupra proiectului de Lege pentru modificarea şi completarea Legii nr.220/2008 pentru stabilirea sistemului de promovare a producerii energiei din surse regenerabile de energie, dezbătut în aceeaşi şedinţă a Comisiei.


La lucrările comisiei au fost prezenţi 26 de deputaţi din totalul de 27 de membri ai comisiei.
                    Din partea Ministerului Economiei şi Economiei au participat dl. Tudor Şerban – Secretar de Stat şi dl. Alexandru Săndulescu – director general, iar din partea Autorităţii Naţionale de Reglementare în domeniul Energiei a participat domnul Dan Plaveti - vicepreşedinte.


În raport de obiectul şi conţinutul reglementării, propunerea legislativă face parte din categoria legilor ordinare.


În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                        PREŞEDINTE,                                         SECRETAR,
                          Iulian Iancu                                            Mircea Marin
Consilier parlamentar,
Silvia Vlăsceanu

